Läänemaa faunale on iseloomulik lindude rohkus ja liigirikkus. Metsad, pargid ja rannaroostikud loovad lindudele soodsad elutingimused. Läänemaa ja teda ümbritsevad saared ning lahed on oluline peatuspaik veelindude ja värvuliste rändeteel. Maakonnas esineb mitmeid suuri rabasid ja suuremad  kaitsealad, mis on moodustatud eelkõige just rabade seisundi kaitseks, on Leidissoo looduskaitseala ning Läänemaa-Suursoo, Tuhu ja Lihula maastikukaitseala.